recursal/SuperWikiNEXT-32B huggingface dataset:
Το **Τσαπ Κουν Ντο** (**Chapkoon-Do**) είναι πολεμική τέχνη με καταγωγή από τη Σιγκαπούρη. Θεωρείται συνδυασμός ανάμεσα στις πολεμικές τέχνες του Κουνγκ Φου και του Καράτε. Περιέχει επίσης τεχνικές πάλης εδάφους και αρκετές μεθόδους αυτοάμυνας. Αποτελεί μια πλήρη πολεμική τέχνη όπου ο ασκούμενος εκπαιδεύεται σε διάφορες συνθήκες μάχης για να είναι σε θέση να αντιμετωπίσει οποιαδήποτε πραγματική κατάσταση και διακρίνεται για τη ρεαλιστικότητα του.

Ετυμολογία
----------

Η λέξη "Chapkoon-Do" στα Καντονέζικα αναλύεται ως cha chue tao. Οι λέξεις αυτές σημαίνουν αντίστοιχα «κοφτό χτύπημα», «γροθιά» και «δρόμος». Πάλι αντίστοιχα αλλά μεταφορικά σημαίνουν «οξύνοια, γρήγορη απόφαση αλλά όχι βιαστική», «δύναμη» και «διαδρομή προς τη γνώση, φώτιση».

Ιστορία
-------

Το ChapKoon-do δημιουργήθηκε κατά τη δεκαετία του 1960 στη Σιγκαπούρη από τον Μεγάλο Δάσκαλο Leong Siew Chong. Ο Leong ήταν δάσκαλος του Τάε Κβον Ντο, του Καράτε, του κινεζικού μποξ και του Choy Lee Fut. Παρατήρησε ότι καμία τεχνική αυτοάμυνας δεν ήταν ολοκληρωμένη και έτσι κάνοντας ένα συγκερασμό των καλύτερων τεχνικών, προσθέτοντας και κάποιες νέες, δημιούργησε το Chapkoon-Do χάρη στο οποίο κέρδισε και το πρώτο Πανασιατικό Πρωτάθλημα πολεμικών τεχνών. Έκτοτε το Chapkoon-Do καθιερώθηκε πρώτα στη Σιγκαπούρη και έπειτα σε αρκετές χώρες της Ασίας ως μια ολοκληρωμένη μορφή αυτοάμυνας.
Ο **Ορφέας Περίδης** (Αθήνα, 20 Φεβρουαρίου 1957) είναι Έλληνας τραγουδοποιός. Σπούδασε μουσική σε διάφορα ωδεία και πήρε πτυχίο Αρμονίας και κλασσικής κιθάρας. Πριν γίνει γνωστός στο ευρύ κοινό, τραγουδούσε και έπαιζε κιθάρα σε διάφορα λαϊκά μαγαζιά. Το 1990 συμμετείχε στο δίσκο του Νίκου Παπάζογλου "Σύνεργα" με τρία τραγούδια (*Μάτια μου*, *Φεύγω*, *Θάνατο θέλω τραγικό*) που έκαναν αίσθηση. Δύο χρόνια μετά, στους Αγώνες τραγουδιού της Καλαμάτας, πήρε το τέταρτο βραβείο με το τραγούδι "Ο Ρομπέν των καμένων δασών". Το 1993 κυκλοφορεί τον πρώτο δίσκο *Αχ ψυχή μου φαντασμένη*, που περιλαμβάνει τα πολύ γνωστά *Φωτοβολίδα*, *Ζηλεύει η νύχτα* κ.ά.. Το 1996 κυκλοφόρησε ο δεύτερός του δίσκος, ο οποίος θεωρείται από πολλούς ως ο καλύτερος, με τίτλο *Καλή σου μέρα αν ξυπνάς*, από τον οποίο ξεχωρίζει το *Αχ να σε δω* και το *Κάτι μου κρύβεις*.

Το 1998 συμμετείχε στο δίσκο του Μανώλη Λιδάκη, *Ο ήλιος του Γενάρη*, για τον οποίο συνέθεσε κάποια από τα τραγούδια. Ακουλουθεί ο τρίτος δίσκος *Για πού το 'βαλες καρδιά μου*, το 1999, που περιλαμβάνει το γνωστό *Υλαγιαλή* και το ομώνυμο του δίσκου. Το 2000 έγραψε μουσική για το θέατρο (για το έργο "Αγγέλα" του Γιώργου Σεβαστίκογλου σε σκηνοθεσία Γιώργου Αρμένη και "Ο Πειρασμός" του Γρηγορίου Ξενόπουλου σε σκηνοθεσία Θοδωρή Γκόνη). Το 2001 δοκίμασε κάτι διαφορετικό κυκλοφορώντας ένα δίσκο αποκλειστικά με παιδικά τραγούδια που έχει τίτλο *Στο πρώτο-πρώτο πέταγμα*. Επιστρέφει το 2003 με το δίσκο *Τι θα πει ζωή*, ο οποίος παρότι δεν περιέχει τραγούδια γνωστά στο ευρύ κοινό, είναι ίσως ο πιο καλοδουλεμένος δίσκος που έχει ολοκληρώσει, σε μια περίοδο ωριμότητας. Το 2004 κυκλοφορεί το δίσκο *Απ' το παράθυρο κοιτώ*, με τη συμμετοχή του Σωκράτη Μάλαμα και του Διονύση Σαββόπουλου. Το 2007 κυκλοφόρησε το *Κάποιον αγαπάει ακόμα*. Από τη συνεργασία του με τον Μανώλη Ρασούλη και τον Πέτρο Βαγιόπουλο γνωστότερα είναι τα τραγούδια "Το Βαλς" και "Τα ρώσικά μου μάτια". Το 2009 κυκλοφόρησε ένα διπλό CD με τίτλο LIVE και με τους φίλους του. Αρχές του 2011 εξέδωσε το CD "Ονειροπόλων Μόχθοι" , ένα θεματικό έργο - αφιέρωμα στους δώδεκα μήνες.

Ο Ορφέας Περίδης κάνει πολύ συχνά περιοδείες σε ολόκληρη την Ελλάδα.

Δισκογραφία
-----------

* 1993 Αχ ψυχή μου φαντασμένη
* 1996 Καλή σου μέρα αν ξυπνάς
* 1999 Για πού το 'βαλες καρδιά μου
* 2001 Στο πρώτο-πρώτο πέταγμα
* 2003 Τι θα πει ζωή
* 2004 Απ' το παράθυρο κοιτώ
* 2007 Κάποιον αγαπάει ακόμα
* 2009 LIVE και με τους φίλους του
* 2011 Ονειροπόλων Μόχθοι
* 2016 Paradise

Εξωτερικοί σύνδεσμοι
--------------------

* Συνέντευξη στη Lifo
* Ορφέας Περίδης: «Οι παρέες γεννούν τα τραγούδια» [Συνέντευξη]
Ο **Δημήτριος Καλλέργης** (1868 - 1923) ήταν Έλληνας πολιτικός και διπλωμάτης.

Βιογραφικά στοιχεία
-------------------

Ήταν γιος του Ιωάννη Καλλέργη, γιου του στρατηγού Δημητρίου Καλλέργη και γόνου της ομώνυμης οικογένειας. Ήταν διπλωμάτης και υπηρέτησε ως πρέσβης στην Κωνσταντινούπολη.

Στις εκλογικές αναμετρήσεις του Αυγούστου και του Νοεμβρίου του 1910 καθως και σε αυτές του 1912 εξελέγη βουλευτής Αργολίδας και Κορινθίας.

Ήταν παντρεμένος με την Δανάη Αθηνογένη και είχαν αποκτήσει δύο παιδιά: τον Ιωάννη Καλλέργη, διπλωμάτη, και την 
Έφη Καλλέργη, σύζυγο του Θεόδωρου Κουντουριώτη.

Παραπομπές
----------

1. ↑  Αιλιανός Κωστής, Citta di Bari, από την ιστοσελίδα lecourrierdiplomatique.eu
2. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σε. 220 - 221 (pdf)
Η **λίβρα** είναι μια μονάδα μέτρησης της μάζας που χρησιμοποιείται στο βρετανικό σύστημα, και είναι αποδεκτή σε καθημερινή βάση ως μονάδα βάρους. Η λίβρα του βρετανικού συστήματος μονάδων (avoirdupois ή διεθνούς) ορίζεται επισήμως ως 453,59237 γραμμάρια. To όνομα λίβρα είναι μια προσαρμογή της λατινικής φράσης libra pondo, ή libra όπως ονομαζόταν ο Ρωμαϊκός Ζυγός (εξού το σύμβολο lb) και ζύγιζε περίπου 329 γραμμάρια.

Από την αρχαιότητα μέχρι σήμερα η λίβρα έχει χρησιμοποιηθεί ως μέσο μέτρησης του βάρους σε πολλά διαφορετικά μέρη του κόσμου, συμπεριλαμβανομένων του Ηνωμένου Βασιλείου, της Γαλλίας, της Γερμανίας, της Σκανδιναβίας και της Ρωσίας.

Επιστημονικές εφαρμογές χρησιμοποιούν τη λίβρα για να περιγράψουν τη μάζα, ενώ στην καθημερινή χρήση ο κόσμος την αντιλαμβάνεται ως μονάδα μέτρησης του βάρους. Παρά την ευρεία αποδοχή του μετρικού συστήματος για τα μέτρα και τα σταθμά, η λίβρα συνεχίζει να χρησιμοποιείται σε αγγλόφωνες χώρες.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2008006741

 |

 |
**Θεομητορικές εορτές** ονομάζονται οι θρησκευτικές χριστιανικές εορτές που έχουν καθιερωθεί με τις «Δεσποτικές εορτές» και ειδικά για την Παναγία. Με αυτές τις εορτές τιμώνται γεγονότα του επίγειου βίου της από τη γέννηση έως και την Κοίμησή της.  

Οι Θεομητορικές εορτές κατά την Ορθόδοξη και Καθολική εκκλησία είναι

Θεομητορικές Ορθοδόξου Εκκλησίας
--------------------------------

* Η Υπαπαντή, συνδυασμένη Δεσποτική και Θεομητορική εορτή, που εορτάζεται στις 2 Φεβρουαρίου (έναρξη εορτασμού μετά την απόδοση των Φώτων, στις 15 Ιανουαρίου, και απόδοση εορτής στις 9 Φεβρουαρίου)
* Ο Ευαγγελισμός της Θεοτόκου που εορτάζεται στις 25 Μαρτίου
* Η Κοίμηση της Θεοτόκου, εορτάζεται στις 15 Αυγούστου
* Το Γενέσιο της Θεοτόκου, εορτάζεται στις 8 Σεπτεμβρίου
* Τα Εισόδια της Θεοτόκου, εορτάζεται στις 21 Νοεμβρίου
* Η Σύλληψη της Θεοτόκου, που εορτάζεται στις 9 Δεκεμβρίου
* Η Σύναξη της Θεοτόκου, εορτάζεται στις 26 Δεκεμβρίου

Θεομητορικές Καθολικής Εκκλησίας
--------------------------------

* Η Υπαπαντή, που εορτάζεται στις 2 Φεβρουαρίου
* Ο Ευαγγελισμός της Θεοτόκου που εορτάζεται στις 25 Μαρτίου
* Η Κοίμηση της Θεοτόκου, εορτάζεται στις 15 Αυγούστου
* Η Γέννηση της Θεοτόκου, εορτάζεται στις 8 Σεπτεμβρίου
* Η Άμωμος Σύλληψη, που εορτάζεται στις 8 Δεκεμβρίου.

Σημειώσεις
----------

Οι Θεομητορικές εορτές θεσπίστηκαν σε διάφορες εποχές των πρώτων αιώνων. Από τα γεγονότα της επίγειας ζωής της Θεοτόκου που εορτάζονται, μόνο η ο Ευαγγελισμός αναφέρεται στα ιερά ευαγγέλια. Τα άλλα γεγονότα, γνωστά στους πρώτους Χριστιανούς καταγράφηκαν σε διάφορα κείμενα που έστω και αν δεν περιλαμβάνονται στη Καινή Διαθήκη έχουν ιδιαίτερη βαρύτητα ως αρχαία εκκλησιαστική παράδοση στη ζωντάνια της θρησκευτικής συνείδησης.  

Άλλες θεομητορικές εορτές που δεν περιλαμβάνονται όμως στις κύριες είναι της Ζωοδόχου Πηγής, της Αγίας Σκέπης και Ρόδου του Αμάραντου προς τιμή των οποίων φέρονται πολλοί ιεροί ναοί.
Ο **Πλατόν Σεργκέγιεβιτς Πορέτσκι** (ρωσικά: *Платон Серге́евич Порецкий*‎‎
, 3 Οκτωβρίου 1846 – 9 Αυγούστου 1907) ήταν Ρώσος αστρονόμος, αλλά και μαθηματικός που ασχολήθηκε με τη λογική.

Ο Π.Σ. Πορέτσκυ γεννήθηκε στο Ελισάβετγκραντ, το σημερινό Κιροβγκράντ της Ουκρανίας. Αφού απεφοίτησε από το Πανεπιστήμιο του Χάρκοβο, εργάσθηκε στο Αστραχάν και στο Αστεροσκοπείο του Πούλκοβο.

Αργότερα, ως αστρονόμος στο Πανεπιστήμιο του Καζάν, ακολουθώντας τη συμβουλή του παλαιότερου συναδέλφου του, καθηγητή των μαθηματικών Α.Β. Βασίλιεφ (πατέρα του Νικολάι Α. Βασίλιεφ) να μελετήσει τα έργα του Τζωρτζ Μπουλ, ο Πορέτσκυ ανέπτυξε έναν «λογικό λογισμό» και με ειδικές «λογικές εξισώσεις» τον εφάρμοσε στη Θεωρία πιθανοτήτων. Με τον τρόπο αυτό επέκτινε και βελτίωσε το έργο των επιστημόνων της μαθηματικής λογικής Τζωρτζ Μπουλ, Γουίλιαμ Στάνλεϋ Τζέβονς και Ερνστ Σρέντερ, ανακαλύπτοντας τον νόμο των μορφών του Πορέτσκυ, δίνοντας την πρώτη γενική θεωρία της πρόδρομης και συνεπαγόμενης εξαγωγής συμπερασμάτων του Μπουλ, και βάζοντας τα θεμέλια για τη δουλειά του Άρτσι Μπλέικ στην κανονική μορφή Μπλέικ.

Ο Πορέτσκυ πέθανε στο Τσερνίχιβ, σε ηλικία 60 ετών.

Παραπομπές
----------

1. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 26  Φεβρουαρίου 2017.
2. ↑  Platon Poretsky. «Sept lois fondamentales de la théorie des égalités logiques». *Bulletin de la Société Physico-Mathématique de Kasan* **2** (8): 33–103, 129–181, 183–216, 1898. , αναφέρεται στο έργο Frank Markham Brown (2003). *Boolean Reasoning: The Logic of Boolean Equations* (2η έκδοση). σελ. 77.

Πηγές
-----

* Styazhkin, N.I. (1969). *History of Mathematical Logic from Leibniz to Peano*. Cambridge, Mass. & London: MIT Press.
* Bazhanov, V.A. (1992). «New Archival Materials, Concerning P.S. Poretsky». *Modern Logic* **3** (1): 80–81.
* Bazhanov, V.A. (2005).  (στα ru)*Voprosy Istorii Estestvoznania i Tekhniki* (4): 64–73. .
* Bazhanov, V.A. (2007). *History of Logic in Russia and the USSR* (στα Ρωσικά). Μόσχα: Kanon+. ISBN 5-88373-032-9.

Εξωτερικοί σύνδεσμοι
--------------------

* Η «μαθηματική βιογραφία» του Πλάτωνος Πορέτσκυ Αρχειοθετήθηκε 2017-01-14 στο Wayback Machine.
* S.L. Katrechko: «Platon Sergeevich Poretskij»

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 206027505
* SUDOC: 088704637

 |

 |
Η **Λουνδία (Lundia)** είναι ένας μιικρός διπλός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη σουηδική πόλη Λούντ (Λούνδη) και το αστεροσκοπείο της.

Ο αστεροειδής 809 Λουνδία με φαινόμενο μέγεθος 16,6 κοντά σε ένα αστέρα μεγέθους 15,6.
Η τροχιά της Λουνδίας είναι όμοια με αυτές των αστεροειδών της Οικογένειας της Ευνομίας, ωστόσο η διαφορά στον φασματικό τύπο καθιστά σχεδόν αδύνατη την περίπτωση να ανήκει η Λουνδία στην οικογένεια αυτή. Είναι μάλλον ένα διπλό θραύσμα του γειτονικού μεγάλου αστεροειδή 4 Εστία, που εκτινάχθηκε από αυτόν εξαιτίας κάποιας συγκρούσεως κατά το παρελθόν. Η τροχιά της Λουνδίας διαφέρει αρκετά από αυτή της Εστίας ώστε να μη χαρακτηρίζεται ως μέλος της Οικογένειας αστεροειδών της Εστίας. Το γεγονός αυτό μπορεί να ερμηνευθεί από ένα συνδυασμό του φαινομένου Γιαρκόφσκι και μη γραμμικών αιώνιων συντονισμών (κυρίως με τον Δία και τον Κρόνο).

Η Λουνδία ως διπλό σύστημα
--------------------------

Παρατηρήσεις της καμπύλης φωτός της Λουνδίας το 2005 υποδεικνύουν ότι η Λουνδία είναι διπλό σύστημα που αποτελείται από δύο αστεροειδείς περίπου ίσων διαστάσεων που περιφέρονται γύρω από το κοινό τους κέντρο μάζας.

Φυσικά χαρακτηριστικά
---------------------

Η μέση διάμετρος της Λουνδίας εκτιμάται σε 7 ως 10 χιλιόμετρα για το κάθε μέλος του διπλού συστήματος, δεχόμενοι άλβεδο παρόμοιο με αυτό της Εστίας, περίπου 0,4. Ο φασματικός τύπος της Λουνδίας είναι **V**. Τα δύο σώματα περιστρέφονται γύρω από το κοινό κέντρο μάζας τους μία φορά κάθε 15 ώρες και 24 λεπτά, γεγονός που υποδεικνύει ότι βρίσκονται πολύ κοντά το ένα στο άλλο, ίσως 10 ως 20 χιλιόμετρα. Η μέση θερμοκρασία στην επιφάνειά της είναι 108 ως 92 βαθμοί Κελσίου υπό το μηδέν, ενώ η μέγιστη φθάνει τους -12 ως +8 βαθμούς C.

Παραπομπές
----------

1. ↑  *JPL Small-Body Database*. ssd.jpl.nasa.gov/tools/sbdb\_lookup.html#/?sstr=20000809. Ανακτήθηκε στις 23  Οκτωβρίου 2023.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 808 Μερξία | 809 Λουνδία | 810 Άτοσσα |
Η **εθνική ομάδα ποδοσφαίρου του Τρινιντάντ και Τομπάγκο** εκπροσωπεί το Τρινιντάντ και Τομπάγκο σε διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Τρινιντάντ και Τομπάγκο (TTFA). Το Τρινιντάντ και Τομπάγκο αγωνίζεται σε διοργανώσεις της CONCACAF και της CFU.

Ιστορία
-------

### Παγκόσμιο Κύπελλο

Η εθνική ομάδα του Τρινιντάντ και Τομπάγκο έχει αγωνιστεί στο Παγκόσμιο Κύπελλο της FIFA. Η μοναδική φορά, κατά την οποία οι *Soca Warriors* κατάφεραν να προκριθούν σε τελική φάση Παγκοσμίου Κυπέλλου, ήταν το 2006, αφού επικράτησαν στους δύο διηπειρωτικούς αγώνες μπαράζ (CONCAFAF / AFC), εναντίον του Μπαχρέιν με συνολικό σκορ 2-1.

### Διοργανώσεις CONCACAF

Η ομάδα κατάφερε να προκριθεί στο Γκολντ Καπ οκτώ φορές, σημειώνοντας την καλύτερή της επιδόση το 2000, αφού έφθασε στα ημιτελικά, τερματίζοντας στην 3η θέση.

#### Διοργανώσεις CFU

Η εθνική ομάδα του Τρινιντάντ και Τομπάγκο έχει γνωρίσει μεγάλη επιτυχία στο Κύπελλο Καραϊβικής, έχοντας κατακτήσει οκτώ φορές το κύπελλο και ήταν φιναλίστ σε τέσσερις περιπτώσεις.

Στατιστικά
----------

Η υψηλότερη θέση στην Παγκόσμια κατάταξη της FIFA ήταν η 25η τον Ιούνιο του 2001, ενώ η χαμηλότερη ήταν η 106η τον Οκτώβριο του 2010.

Παραπομπές
----------

1. ↑  Το προφίλ του Τρινιντάντ και Τομπάκο sport-fm.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα Αρχειοθετήθηκε 2014-10-13 στο Wayback Machine.

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες ποδοσφαίρου ανδρών Βόρειας, Κεντρικής Αμερικής και Καραϊβικής (CONCACAF) |
| --- |
|  |
| Βόρεια Αμερική (NAFU) | 
* ΗΠΑ
* Καναδάς
* Μεξικό
 |
|  |
| Κεντρική Αμερική (UNCAF) | 
* Γουατεμάλα
* Ελ Σαλβαδόρ
* Κόστα Ρίκα
* Μπελίζ
* Νικαράγουα
* Ονδούρα
* Παναμά
 |
|  |
| Καραϊβική (CFU) | 
* Αγία Λουκία
* Άγιος Βικέντιος και Γρεναδίνες
* Άγιος-Μαρτίνος (Γαλλία)3
* Άγιος Μαρτίνος (Ολλανδία)3
* Άγιος Χριστόφορος και Νέβις
* Αϊτή
* Αμερικανικές Παρθένοι Νήσοι
* Ανγκουίλα
* Αντίγκουα και Μπαρμπούντα
* Αρούμπα
* Βερμούδες1
* Βρετανικές Παρθένοι Νήσοι
* Γαλλική Γουιάνα2 3
* Γρενάδα
* Γουαδελούπη3
* Γουιάνα2
* Δομινίκα
* Δομινικανή Δημοκρατία
* Κούβα
* Κουρασάο
* Μαρτινίκα3
* Μοντσερράτ
* Μπαρμπάντος
* Μπαχάμες
* Μποναίρ3
* Νησιά Κέιμαν
* Πουέρτο Ρίκο
* Σουρινάμ2
* Τερκς και Κάικος
* Τζαμάικα
* Τρινιντάντ και Τομπάγκο
 |
|  |
| Δεν υφίστανται πλέον | 
* Ολλανδικές Αντίλλες
 |
|  |
| 
**1**: Βρίσκεται στη Βόρεια Αμερική αλλά είναι συνδεδεμένη με τη CFU.
**2**: Βρίσκεται στη Νότια Αμερική αλλά είναι συνδεδεμένη με τη CONCACAF και τη CFU.
**3**: Πλήρες μέλος της CONCACAF, αλλά όχι συνδεδεμένο με την FIFA. |

 |
O **Prizzessinnengaten** (*ο κήπος των πριγκιπισσών*) αποτελεί έναν αστικό κοινοτικό κήπο, ο οποίος ιδρύθηκε το 2009 στην Moritzplatz της περιοχής Kreuzberg του Βερολίνου. Κάτοικοι της περιοχής αυτής ξεκίνησαν το συγκεκριμένο εγχείρημα σε έναν άδειο χώρο 6000 τετραγωνικών μέτρων, που αρχικά ήταν χώρος απορριμμάτων. Από την ίδρυση του ο κήπος αυτός δεν ανήκει σε κανέναν και είναι ανοιχτός σε όλους όσους θέλουν να συμμετάσχουν, παιδιά, νέους και ενήλικες. Καλλιεργούνται ποικίλα φυτά και λαχανικά, όπως 15 ποικιλίες ντομάτας, 15 ποικιλίες πατάτας, 10 ποικιλίες καρότων, πολλές ποικιλίες λάχανων, καθώς και πολλά μυρωδικά και βότανα. Εκτός από τις καλλιέργειες αυτές, στο συγκεκριμένο κοινοτικό κήπο υπάρχουν αποικίες μελισσών, πολλά εργαστήρια εκμάθησης, καφέ κήπου, κουζίνα επεξεργασίας της συγκομιδής, χώροι αγοράς και χώροι συγκεντρώσεων των ανθρώπων. Ταυτόχρονα, αποτελεί και χώρο εκμάθησης, καθώς μέσα από τη συμμετοχή, οι άνθρωποι ανταλλάσσουν εμπειρίες και γνώσεις σχετικά με τις μεθόδους καλλιέργειας, την αστική γεωργία , την βιοποικιλότητα, την ανακύκλωση και τις βιώσιμες μορφές αστικής ζωής. Τα τελευταία χρόνια έχει συνεισφέρει σημαντικά στη δημιουργία περίπου 140 επιπλέον αστικών κήπων, όπως σχολικούς κήπους, κήπους γειτονιών, κήπους εταιρειών, κήπους σε καταφύγια προσφύγων και κήπους σε πολιτιστικά και κοινωνικά ιδρύματα.

O Prinzessinnengarten σχεδιάστηκε εξαρχής ως κινητός αστικός κήπος και, μετά από 10 χρόνια δραστηριοποίησης στη περιοχή Kreuzberg, μετακινήθηκε σε μια νέα θέση, στην περιοχή του Neukölln. Αυτή η νέα τοποθεσία είναι πολύ μεγαλύτερη, 7,5 εκτάρια, και βρίσκεται κοντά στη φύση.

Παραπομπές
----------

1. ↑  Creativity Platform. *Αστικές και περιαστικές καλλιέργειες - Α. Καράγιωργας*.. Ανακτήθηκε στις 16/12/2020.
2. ↑  «Αστική γεωργία». *Βικιπαίδεια*. 2020-05-17.. Ανακτήθηκε στις 16/12/2020.

Αναφορές
--------

* Creativity Platform. *Αστικές και περιαστικές καλλιέργειες - Α. Καράγιωργας*. Ανακτήθηκε στις 16/12/2020.
* «Αστική γεωργία». *Βικιπαίδεια*. 2020-05-17. Ανακτήθηκε στις 16/12/2020.

Εξωτερικοί σύνδεσμοι
--------------------

* 
*
Η **Ταμάρα Μπίκοβα** (ρωσικά: *Тамара Владимировна Быкова*, γεν. *Ροστόφ-να-Ντόνου*, Σοβιετική Ένωση, 21 Δεκεμβρίου 1958) είναι Σοβιετική / Ρωσίδα πρώην αθλήτρια του άλματος εις ύψος. Κατά τη διάρκεια της καριέρας της κατέρριψε τρεις φορές το παγκόσμιο ρεκόρ στον ανοικτό στίβο.

  

Η μητέρα της ήταν Ελληνίδα, ενώ ο πατέρας της υπήρξε βετεράνος στρατιωτικός του Δευτέρου Παγκοσμίου Πολέμου, παρασημοφορηθείς από το Σοβιετικό Κράτος. Κατά τη διάρκεια της αθλητικής της σταδιοδρομίας κατέκτησε 8 διεθνή μετάλλια σε Ολυμπιακούς Αγώνες, Παγκόσμια και Ευρωπαϊκά Πρωταθλήματα στίβου (1982 – 1991). Ήταν τρίτη Ολυμπιονίκης στη Σεούλ το 1988. Έχει ατομικό ρεκόρ 2,05 μ. επίδοση που πέτυχε στις 22 Ιουνίου του 1984, και ήταν τότε παγκόσμιο ρεκόρ.

Η Μπίκοβα ξεκίνησε τον αθλητισμό σε ηλικία 16 ετών στο σύλλογο του Ροστόφ, με πρώτο προπονητή στο ύψος τον Ευγένι Ζογκορούλιν, με τον οποίο πέτυχε άμεσα, επίδοση 1,50 μ. Ακολούθως την ανέλαβε ο Βαλεντίν Κοντάγεφ. Ήταν ένατη στην Ολυμπιάδα της Μόσχας (1980), δεύτερη στο Παγκόσμιο Πρωτάθλημα του 1981, 3η στην Πανεπιστημιάδα της ίδιας χρονιάς, 2η στους Ευρωπαϊκό Πρωτάθλημα Στίβου της Αθήνας (1982), ενώ την ίδια χρονιά έγινε κάτοχος του ρεκόρ στην ΕΣΣΔ στο ύψος ανοικτού στίβου, με επίδοση 1,98 μ. Το 1983 στο Παγκόσμιο Πρωτάθλημα Κλειστού Στίβου στη Βουδαπέστη, πέτυχε παγκόσμιο ρεκόρ με άλμα 2,03 μ. Έχει σπουδάσει Παιδαγωγική στο Πανεπιστήμιο του Ροστόφ.

Παραπομπές
----------

1. ↑  *World Athletics Database*. 60266.
2. 1 2  «Рекорды в прыжках в высоту у женщин». Ανακτήθηκε στις 16 Αυγούστου 2022.
3. ↑  Γιάννης Θεοδωρακόπουλος στο φύλλο της εφημερίδας "Αθλητική Ηχώ" της 11 Μαρτίου 1983, σελ. 4, στήλη "Ο Κόσμος του στίβου": "Μπίκοβα: Νόμιζα ότι ήμουν μία χορεύτρια"

Πηγές
-----

* IAAF Tamara Bikova’s profile
Αυτό το λήμμα αφορά στους νάνους της μυθολογίας.  Για άλλες έννοιες, δείτε: νάνος.  
Οι **νάνοι** είναι κοντά ανθρωπόμορφα όντα της μυθολογίας. Συναντώνται στους ιρλανδικούς μύθους (τα ξωτικά leprechauns - λέπρικονς), στην ελληνική παράδοση (καλικάντζαροι), αλλά και σε πολλές άλλες κουλτούρες. 

Νάνοι υπάρχουν συχνά σε παραμύθια (χαρακτηριστικό παράδειγμα είναι το παραμύθι της *Χιονάτης και των επτά νάνων*) και σε μοντέρνα έργα φαντασίας, όπως ο *Άρχοντας των Δαχτυλιδιών* του Τόλκιν.

Οι μύθοι για τους νάνους συνδέονται πιθανότατα από αυτούς που πάσχουν από νανισμό, αλλά και από κοντές ανθρώπινες φυλές όπως οι πυγμαίοι.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νάνος (μυθολογία)** |

* Νάνοι Σκανδιναβικής μυθολογίας
Ο **Αρταξίας Β΄ της Αρμενίας** ήταν βασιλιάς της Αρμενίας (34 – 20 π.Χ.) και μέλος της βασιλικής δυναστείας των Αρταξιαδών.

Ήταν γιος και διάδοχος του βασιλιά της Αρμενίας Αρταβάσδου Β΄. Πήρε το όνομα του προ-προπάππου του ιδρυτή της δυναστείας των Αρταξιαδών Αρταξία Α΄. Ο Αρταξίας Β΄ είχε άλλα δύο μικρότερα αδέλφια: τον Τιγράνη ο οποίος τον διαδέχθηκε ως Τιγράνης Γ΄ και μια μικρότερη αδελφή, η οποία παντρεύτηκε τον βασιλιά της Καππαδοκίας Αρχέλαο.

Όταν ο Ρωμαίος στρατηγός Μάρκος Αντώνιος επιτέθηκε στην Αρμενία, συνέλαβε αιχμάλωτο τον πατέρα τού Αρταξία, Αρτάβασδο Β΄, και τον μετέφερε στην Αλεξάνδρεια της Αιγύπτου (34 π.Χ.). Τρία χρόνια αργότερα, ο πατέρας του εκτελέστηκε, ύστερα από διαταγή της βασίλισσας της Αιγύπτου Κλεοπάτρας (31 π.Χ.). Ο Αρταξίας Β΄ κατάφερε να κερδίσει τον θρόνο της Αρμενίας χάρη στην υποστήριξη τού συμμάχου τού βασιλιά των Πάρθων Φραάτη Δ΄, ο οποίος τον βοήθησε να ανακαταλάβει τα εδάφη του. Τότε ο Αρταξίας έγινε ορκισμένος εχθρός της Ρώμης. Υπερβολικά βίαιος και σκληρός, έσφαξε όλες τις ρωμαϊκές φρουρές στην Αρμενία και όλους τους Ρωμαίους εμπόρους, που περνούσαν από το έδαφος της χώρας του. 

Έγινε εξαιρετικά μισητός για τη βιαιότητά του ακόμη και στο εσωτερικό της χώρας του. Ο μικρότερος αδελφός του Τιγράνης, ο οποίος ζούσε 10 χρόνια στη Ρώμη, συμφώνησε με τον αυτοκράτορα Οκταβιανό Αύγουστο να τον ανατρέψουν. Ο Αύγουστος έστειλε τον θετό του γιο Τιβέριο, μετέπειτα αυτοκράτορα, ως επικεφαλής στρατού στην Αρμενία, μαζί με τον Τιγράνη. Πριν φθάσουν οι Ρωμαίοι στη χώρα, μια ανακτορική συνωμοσία ανέτρεψε και δολοφόνησε τον Αρταξία και ο Τιγράνης ανακηρύχθηκε νέος βασιλιάς.

Παραπομπές
----------

1. 1 2 3 4  (Aρμενικά) *Αρμένικη Σοβιετική Εγκυκλοπαίδεια*. 1974.

Πηγές
-----

* R. Naroll, *V.L. Bullough & F. Naroll,* Military Deterrence in History: A Pilot Cross-Historical Survey*, SUNY Press, 1974*
* H. Temporini & W. Haase, *Politische Geschichte (Provinzen Und Randv Lker: Griechischer Balkanraum; Kleinasien): Griechischer Balkanraum;* Kleinasien), *Walter de Gruyter, 1980*
* M. Sicker, *The Pre-Islamic Middle East* (Google eBook), Greenwood Publishing Group, 2000
* M. Bunsen, *Encyclopedia of the Roman Empire*, Infobase Printing, 2009
* T. Daryaee, *The Oxford Handbook of Iranian History*, Oxford University Press, 2012
Η **Χρούνεβελντ** (**Groeneveld**) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,213. Ανακαλύφθηκε στις 7 Φεβρουαρίου 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμήν της Ολλανδής αστρονόμου Ίνγκριντ φαν Χάουτεν-Χρούνεβελντ (Ingrid van Houten-Groeneveld).

Η Χρούνεβελντ ανακαλύφθηκε ανεξάρτητα στις 22 Φεβρουαρίου 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης.

Φυσικά χαρακτηριστικά
---------------------

Η μέση διάμετρος της Χρούνεβελντ εκτιμάται σε 27,38 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0888 ± 0,013. Η Χρούνεβελντ περιστρέφεται γύρω από τον εαυτό της μία φορά κάθε 6 ως 10 ώρες περίπου.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1673 φαν Χάουτεν | 1674 Χρούνεβελντ | 1675 Σιμωνίδα |
Το **Γκόραζντε** (Κυριλλικά: Горажде, προφέρεται [ɡǒraʒde]), είναι πόλη και δήμος στην ανατολική Βοσνία και Ερζεγοβίνη στον ποταμό Ντρίνα . Βρίσκεται ανάμεσα στις πόλεις Foča, Rogatica και Višegrad, και είναι διοικητικά μέρος της Ομοσπονδίας της Βοσνίας και Ερζεγοβίνης και το κέντρο της Βοσνίας Podrinje Canton.

Τοποθεσία
---------

Το Γκόραζντε βρίσκεται στις όχθες του Ποταμού Ντρίνα στη Νότια Ανατολική Βοσνία, στους πρόποδες της ανατολικής πλαγιάς του βουνού Γιαχόρινα σε ύψος 345 μέτρα πάνω από το επίπεδο της θάλασσας. Ο οικισμός βρίσκεται σε μια ευρεία κοιλάδα που σχηματίζεται από τη διάβρωση του ποταμού Ντρίνα. Η κοιλάδα συνορεύει στα Νότια-Ανατολικά με τη Μπίσερνα, στα Νότια με το Σάμαρι, στα Νότιο-Δυτικά από Misjak, στα Δυτικά με Γκουμπάβιτσα και στα Βόρεια με τη Povrsnica.

Η κοιλάδα που βρίσκεται ο Ντρίνα, η οποία, από την αρχαιότητα ήταν τμήμα της διαδρομής από την θάλασσα προς την ενδοχώρα (Ντουμπρόβνικ - Τρεμπίνιε - Gacko - Foča - το Ντρίνα valley), είναι η κύρια αρτηρία της κυκλοφορίας στο νότιο-ανατολική περιοχή της Βοσνίας. Στο Γκόραζντε αυτό το δρόμο συναντά ένας άλλος που έρχεται από το Σεράγεβο και την κεντρική Βοσνία μέσω του  ορεινού περάσματος Γιάμπουκα  κάτω από τον Ντρίνα.

Εξωτερικοί σύνδεσμοι
--------------------

* Πολυμέσα σχετικά με το θέμα  Goražde στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145571408
* LCCN: n94013363
* ISNI: 0000 0004 0556 2926
* GND: 4422072-8
* SUDOC: 145877949
* NKC: ge448314

 |

 |
Ο *δάχτυλος* έχει μια μακρά συλλαβή η οποία ακολουθείται από δύο βραχείες
**Δακτυλικό** ή **ηρωϊκό εξάμετρο** λέγεται ο **δακτυλικός δεκαεπτασύλλαβος**, το κατεξοχήν μέτρο των στίχων της αρχαίας ελληνικής επικής, αλλά και διδακτικής ποίησης. Χρησιμοποιήθηκε κυρίως για τα Ομηρικά Έπη, αλλά αργότερα και για τη φιλοσοφία, την ιστορία, τα επύλλια, τη βουκολική ποίηση και την επιγραμματική ποίηση, όπου αποτελούσε τον πρώτο στίχο του ελεγειακού διστίχου. Ήταν επίσης γνωστό με τις ονομασίες έπος, ηρωικός στίχος, ηρωικό μέτρο, ηρώον. Το επίθετο *εξάμετρος* χρησιμοποιούνταν ήδη από τον Ηρόδοτο τον 5ο αιωνα π.Χ.. Από τον Ηφαιστίωνα γνωρίζουμε ότι υπήρχαν 32 δυνατές παραλλαγές του στίχου, μολονότι η νέα ελληνική δεν μπορεί να αποκαταστήσει τη μουσική προφορά της αρχαίας, καθώς δεν διαθέτει μουσικό, αλλά δυναμικό τόνο. 

Ο δακτυλικός εξάμετρος, αποτελείται από έξι δακτύλους ( -UU) ή συνδυασμούς δακτύλων και σπονδείων (--) και έχει την παρακάτω ακολουθία:

-UU / -UU / -UU / -UU / -UU / --

όπου - είναι η μακρά συλλαβή και U η βραχεία.

Γενικά, διακρίνονται τρία μοτίβα δακτυλικού εξάμετρου:

1. -UU / -UU / -UU / -UU / -UU / -- ή ολοδάκτυλος, γιατί αποτελείται αποκλειστικά από δακτύλους.
2. -UU / -UU / -UU / -UU / -- / -- ή σπονδειάζων, γιατί ενώ ξεκινά με δακτύλους τείνει προς τον σπονδείο
3. -- / -- / -- / -- / -- / -- ή ολοσπόνδειος, γιατί αποτελείται εξ ολοκλήρου από σπονδείους. Πρόκειται για τη συντομότερη μορφή του στίχου.

Παρουσιάζει διαφοροποιήσεις όσον αφορά τα μακρά και βραχέα φωνήεντα, γεγονός που δε συμβαδίζει πάντα με το παραπάνω σχήμα. Στο δακτυλικό εξάμετρο περιλαμβάνονται ακόμη οι τομές και οι διαιρέσεις.

Παραπομπές
----------

1. ↑  «Αρχαιολογικό Μουσείο Βαθέως Ιθάκης - ΥΠΠΟ». Αρχειοθετήθηκε από το πρωτότυπο στις 12 Ιανουαρίου 2016.
2. ↑  «Αργύρης Ματακιάς, Λεξικό Λογοτεχνικών Όρων, Εκδόσεις Πελεκάνος, 2015 - σελίδες 120, 192, 209, 220, 462».
3. ↑  «Tο δακτυλικό εξάμετρο μέσα στο τυπολογικό σύστημα - komvos.edu.gr». Αρχειοθετήθηκε από το πρωτότυπο στις 23 Αυγούστου 2014.
4. "Αρχαία ελληνική μετρική" Δ. Λυπουρλής, Θεσσαλονίκη 1983, σσ. 33 - 36
|  |
| --- |
| Τμήμα μιας σειράς λημμάτων σχετικών με τον |
| Ελευθεροτεκτονισμό |
|  |
| Κεντρικά λήμματα
* Ελευθεροτεκτονισμός
* Μεγάλη Στοά
* Εθνική Μεγάλη Στοά της Ελλάδος
 |
| Τεκτονικά σώματα
* Τύπος της Υόρκης
* Ναΐτες Ιππότες
* Σκωτικός Τύπος
 |
| Άλλα σχετικά λήμματα
* Γνώμων και Διαβήτης
* Χιράμ-αβίβ
* Ναός του Σολομώντα
 |
| * π
* σ
* ε
 |

**Μεγάλη Στοά** ή **Μεγάλη Ανατολή**, είναι το σύνηθες κυβερνών σώμα του Ελευθεροτεκτονισμού. Στην ουσία στην δικαιοδοσία της είναι μόνο η «Συμβολική Στοά», δηλαδή οι τρεις πρώτοι Βαθμοί της «Τέχνης». Η πρώτη Ελευθεροτεκτονική Μεγάλη Στοά ήταν αυτή της Αγγλίας και ιδρύθηκε το 1717 με επίσημο όνομα «Μεγάλη Στοά του Λονδίνου και του Γουεστμίνστερ». 

Διοικητικές «κεφαλές» μίας Μεγάλης Στοάς (ή Μεγάλης Ανατολής) είναι ο «Μέγας Διδάσκαλος» και οι «Μεγάλοι Αξιωματικοί» της. Κάποιες Μεγάλες Στοές έχουν ιδρύσει «Επαρχιακές Μεγάλες Στοές» ως διοικητική τους υποδιαίρεση.

Οι Μεγάλες Στοές είναι διοικητικά ανεξάρτητες μεταξύ τους, διατηρώντας μόνο επίσημες σχέσεις στα πλαίσια της «αμοιβαίας αναγνώρισης» τους με άλλες Μεγάλες Στοές. Μια Μεγάλη Στοά απαγορεύει στους Ελευθεροτέκτονες που είναι μέλη κάποιας εκ των Στοών της την επίσκεψη Στοών που δεν έχει αναγνωρίσει ως «Κανονικές».

Κάθε επικράτεια μπορεί να έχει μόνο μία Κανονική Μεγάλη Στοά ή Μεγάλη Ανατολή, εκτός των Η.Π.Α. όπου κάθε Πολιτεία μπορεί να έχει μόνο μία Κανονική Μεγάλη Στοά. Λόγω της ύπαρξης δύο παρακλαδιών στον Ελευθεροτεκτονισμό, συνήθως στις μέρες μας υπάρχουν δύο Μεγάλες Στοές ανά επικράτεια και δύο ανά Πολιτεία των Η.Π.Α. που βρίσκονται σε καθεστώς μη αμοιβαίας αναγνώρισης μεταξύ τους.

Δεν υπάρχει στον Ελευθεροτεκτονισμό κάποιο κεντρικό Σώμα που να εποπτεύει τις Μεγάλες Στοές και τις Μεγάλες Ανατολές παγκοσμίως.

Εικόνες
-------

* Το Ελευθεροτεκτονικό Μέγαρο της Μεγάλης Στοάς της Ελλάδας, στην Αθήνα, Σουρμελή 2 & ΑχαρνώνΤο Ελευθεροτεκτονικό Μέγαρο της Μεγάλης Στοάς της Ελλάδας, στην Αθήνα, Σουρμελή 2 & Αχαρνών
* To Freemasons Hall στο Λονδίνο, έδρα της Ενωμένης Μεγάλης Στοάς της ΑγγλίαςTo *Freemasons Hall* στο Λονδίνο, έδρα της Ενωμένης Μεγάλης Στοάς της Αγγλίας
* Η Μεγάλη Στοά της Κολομβίας, στην ΜπαρρανκίγιαΗ Μεγάλη Στοά της Κολομβίας, στην Μπαρρανκίγια
* Η Μεγάλη Στοά της ΒοστώνηςΗ Μεγάλη Στοά της Βοστώνης

Εξωτερικοί σύνδεσμοι
--------------------

* Επίσημος Ιστοχώρος Μεγάλης Στοάς της Ελλάδος
* Επίσημος Ιστοχώρος Εθνικής Μεγάλης Στοάς της Ελλάδος
* Επίσημος Ιστοχώρος Ηνωμένης Μεγάλης Στοάς της Ελλάδος του Αρχαίου και Αποδεδεγμένου Σκωτικού Τύπου
* Επίσημος Ιστοχώρος Μεγάλης Μικτής Στοάς Ελευθεροτεκτόνων Ελλάδος
* Επίσημος Ιστοχώρος United Grand Lodge of England
Η **Στενουρέλλα η επτάστικτος** (*Stenurella septempunctata*) είναι κολεόπτερο από την οικογένεια Cerambycidae και την υποοικογένεια Lepturinae. Το γένος «Στενουρέλλα» εκπροσωπείται στην Ελλάδα από τέσσερα είδη, *Stenurella bifasciata*, *Stenurella melanura*,*Stenurella nigra*, και *Stenurella septempunctata*.

Το τμήμα «Στενουρέλλα» του ονόματος αναφέρεται στο γεγονός πως το κορμί του εντόμου είναι στενό, το τμήμα «επτάστικτος» του ονόματος θυμίζει τα επτά σημεία στα έλυτρα.

Εικ.α: Πλευρική όψη
Εικ.β: Προσόψη

Χαρακτηριστικά του ακμαίου
--------------------------

Ο θώρακας είναι κυρτός (Εικ. α) και συγκλίνει προς τα πίσω.

Το κεφάλι είναι επίμηκες και τα στοματικά μόρια δείχνουν εμπρός. Στο μέτωπο βρίσκεται αυλάκι (ευδιάκριτα σε μεγέθυνση της β εικόνας). Οι οφθαλμοί είναι σχεδόν ωοειδείς. Είναι μεγάλοι, αλλά απέχουν αρκετά από τη βάση της σιαγόνας και από την οπίσθια άκρη του κεφαλιού. Οι κεραίες είναι νηματοειδείς. Στο αρσενικό φτάνουν περίπου την πίσω άκρη του κορμού, στο θηλυκό είναι μικρότερες. Εκφύονται μεταξύ των οφθαλμών και κοντά σε αυτούς.

Το πρόνωτο έχει σχήμα καμπάνας και τα οπίσθια άκρα είναι ακονισμένα.

Τα έλυτρα κατά κανόνα είναι ανοιχτά καφέ με μαύρες βούλες. Η πρώτη βούλα βρίσκεται στη ραφή των ελύτρων πίσω από τον θυρεό. Πίσω από αυτήν βρίσκεται από μία μικρή βούλα πλευρικά σε κάθε έλυτρο. Ακολουθούν δυο μεγάλες βούλες που μπορούν να ενώνονται σε λωρίδα, και οι άκρες των ελύτρων επίσης είναι μαύρες.

Βιολογία
--------

Η προνύμφη της Στενουρέλλα η επτάστικτος αναπτύσσεται σε φυλλοφόρα. Το ακμαίο γίνεται ορατό κατά την άνοιξη. Το συναντούμε σε λουλούδια, όπου τρώει από τη γύρη.

Γεωγραφική εξάπλωση
-------------------

Το κέντρο του χώρου διαμονής βρίσκεται στη Νότιο-Ανατολική Ευρώπη και από εκεί το έντομο εξαπλώνεται προς τη Δύση μέχρι την Ιταλία και Γερμανία, και προς τα βόρεια μέχρι Γερμανία, Πολωνία και την Ουκρανία.

Πηγές
-----

* H. Freude, K. W. Harde, G. A. Lohse: *Die Käfer Mitteleuropas*, Bd. 9. Spektrum Akademischer Verlag in Elsevier, München 1966, ISBN 3-827-40683-8
* Gustav Jäger: *C. G. Calwer's Käferbuch*. K. Thienemanns, Stuttgart 1876, 3. Auflage

1. ↑  «Fauna Europaea, διαμονή του γένους *Stenurella bifasciata*». Αρχειοθετήθηκε από το πρωτότυπο στις 27 Δεκεμβρίου 2013. Ανακτήθηκε στις 14 Νοεμβρίου 2010.
2. ↑  Fauna Europaea, διαμονή του γένους *Stenurella melanura*
3. ↑  «Fauna Europaea, διαμονή του γένους *Stenurella nigra*». Αρχειοθετήθηκε από το πρωτότυπο στις 27 Δεκεμβρίου 2013. Ανακτήθηκε στις 14 Νοεμβρίου 2010.
4. 1 2  «Fauna Europaea, διαμονή του γένους *Stenurella septempunctata*». Αρχειοθετήθηκε από το πρωτότυπο στις 27 Δεκεμβρίου 2013. Ανακτήθηκε στις 14 Νοεμβρίου 2010.
Ο **Χάρρισον Αντρέας Παναγιώτου** (γενν. 28 Οκτωβρίου 1994) είναι διεθνής ποδοσφαιριστής του Αγίου Χριστόφορου και Νέβις, ο οποίος αγωνίζεται ως επιθετικός στη Λέστερ Σίτι, ομάδα της Πρέμιερ Λιγκ.

Διασυλλογική καριέρα
--------------------

Ο Παναγιώτου γεννήθηκε στο Λέστερ της Αγγλίας από Ελληνοκύπριο πατέρα, τον Ανδρέα (γνωστό ως Άντι) και μητέρα με καταγωγή από τον Άγιο Χριστόφορο και Νέβις.

Διεθνής καριέρα
---------------

Στις 8 Οκτωβρίου του 2014, ο Παναγιώτου σκόραρε στο ντεμπούτο του για λογαριασμό του Άγιου Χριστόφορου και Νέβις στο Κύπελλο Καραϊβικής, όπου η ομάδα του ηττήθηκε από τα Μπαρμπάντος στο Σταντ Σιλβιό Κατόρ στο Πορτ-ο-Πρενς της Αϊτής.

Στις 26 Μαρτίου του 2015, σημείωσε χατ-τρικ το οποίο ξεκίνησε με ένα πέναλτι στον επαναληπτικό αγώνα της προκριματικής Φάσης του Παγκοσμίου Κυπέλλου εναντίον των Τερκς και Κέικος στο TCIFA National Academy του Πρόβιντενσιαλες στον Άγιο Χριστόφορο και Νέβις, κερδίζοντας τον αγώνα με 6–2 και συνολικό σκορ στους δύο αγώνες 12–4. Στις 26 Μαρτίου του 2016 σκόραρε στη νίκη με 2–0 επί της Αρούμπα, εξασφαλίζοντας την πρόκριση στο δεύτερο γύρο των προκριματικών για το Κύπελλο Καραϊβικής 2017. Αυτό σημαίνει πως έσπασε το ρεκόρ 85 χρόνων στη Λέστερ Σίτι που κατείχε ο Έρνι Χάιν, ως κορυφαίος διεθνής σκόρερ όλων των εποχών.

Παραπομπές
----------

1. ↑  (πολλαπλές γλώσσες) *Transfermarkt*. 224673. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. h\_panayiotou/25106.
3. 1 2  Οι 18+1 άνθρωποι που συνδέουν τη Λέστερ με την Ελλάδα sport-fm.gr
4. ↑  «ACES tournament attracts country's best players». *Leicester Mercury*. 27 June 2013. Αρχειοθετήθηκε από το πρωτότυπο στις 2015-11-23.. Ανακτήθηκε στις 23 October 2014.
5. ↑  «CFU Men's Caribbean Cup Second Round Updates». *cfufootball.org*. Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 23 Οκτωβρίου 2014.
6. ↑  «Barbados advance in CONCACAF World Cup qualifying». *ESPN FC*. 27 March 2015.. Ανακτήθηκε στις 28 March 2015.
7. ↑  «Scotiabank CFU Caribbean Cup Day 4 Results». *cfufootball.org*. Αρχειοθετήθηκε από το πρωτότυπο στις 7 Απριλίου 2016. Ανακτήθηκε στις 27 Μαρτίου 2016.
8. ↑  Young-Myles, Oliver. «Leicester City youngster breaks 85 year international record». *squawka.com*. Ανακτήθηκε στις 29 Μαρτίου 2016.

Εξωτερικοί σύνδεσμοι
--------------------

* Στατιστικά για τον Χάρι Παναγιώτου στη Soccerbase
Η **ΦΚ Βικτόρια Πλζεν** (τσεχικά: *FC Viktoria Plzeň*, προφέρεται: [ˈvɪktorja ˈpl̩.zɛɲ]) είναι επαγγελματική ποδοσφαιρική ομάδα που εδρεύει στο Πλζεν της Τσεχίας. Το επίσημο έτος ίδρυσης της ομάδας είναι το 1911. Σήμερα αγωνίζεται στην Α΄ κατηγορία της Τσεχίας (Gambrinus liga), την κορυφαία ποδοσφαιρική κατηγορία στη χώρα.

Ως φιναλίστ του Κυπέλλου Τσεχοσλοβακίας την περίοδο 1970-1971 απέκτησε το δικαίωμα να αγωνιστεί στο Κύπελλο Κυπελλούχων της επόμενης σεζόν καθώς η Κυπελλούχος την περίοδο εκείνη Σπαρτάκ Τρνάβα είχε κατακτήσει και το Πρωτάθλήμα Τσεχίας και ως εκ τούτου αγωνίστηκε στο Κύπελλο Πρωταθλητριών, οπότε και τη θέση της στο Κύπελλο Κυπελλούχων πήρε η ΦΚ Βικτόρια Πλζεν.

Το 2010 έπαιξε στο Γιουρόπα Λιγκ ως Κυπελλούχος Τσεχίας της περιόδου 2009-10. Το 2011, ο σύλλογος κατέκτησε το πρωτάθλημα Τσεχίας για πρώτη φορά και συμμετείχε στη φάση των ομίλων του Τσάμπιονς Λιγκ της περιόδου 2011-2012, κατά την οποία κέρδισε τον πρώτο αγώνα στην κορυφαία αυτή ευρωπαϊκή διοργάνωση, τερμάτισε στην 3η θέση του 8ου Ομίλου κερδίζοντας έτσι μία θέση στη Φάση των 32 του Γιουρόπα Λιγκ της ίδιας περιόδου.

Το 2012, ο σύλλογος συμμετείχε στο Γιουρόπα Λιγκ της περιόδου 2012-13. Η Βικτόρια έφτασε στο γύρο των 16 όπου και αποκλείστηκε από την τουρκική Φενέρμπαχτσε. Τελείωσε τη επιτυχημένη για την ομάδα σεζόν κατακτώντας το πρωτάθλημα για δεύτερη φορά στην ιστορία της.

Τίτλοι
------

* **Α΄ κατηγορία**: Πρωταθλήτρια 2010–11, 2012–13, 2014–15 , 2015-16, 2017–18, 2021–22
* **Κύπελλο Τσεχίας**: Κυπελλούχος 2009–10.
* **Σούπερ Καπ Τσεχίας**: Κυπελλούχος 2011, 2015
* **Β΄ κατηγορία**: Πρωταθλήτρια 2002–03

Πορεία στις εγχώριες διοργανώσεις
---------------------------------

|  |
| --- |
| * 1993-1999 Α κατηγορία
* 1999-2000 Β κατηγορία
* 2000-2001 Α κατηγορία
* 2001-2003 Β κατηγορία
* 2003-2004 Α κατηγορία
* 2004-2005 Β κατηγορία
* 2005 - Α κατηγορία
 |

* Αριθμός περιόδων κατά τις οποίες αγωνίστηκε στην Α΄ κατηγορία: 17
* Αριθμός περιόδων κατά τις οποίες αγωνίστηκε στη Β΄ Κατηγορία: 4
* Αριθμός περιόδων κατά τις οποίες αγωνίστηκε στη Γ΄ Κατηγορία: 0
* Αριθμός περιόδων κατά τις οποίες αγωνίστηκε στη Δ΄ Κατηγορία: 0

Παραπομπές
----------

1. ↑  *Památkový katalog NPÚ*. pamatkovykatalog.cz/stadion-2308266. Ανακτήθηκε στις 8  Δεκεμβρίου 2022.
2. ↑  Czech News Agency: «Fotbalová Plzeň přivítala staronového trenéra, na lavičku po osmi letech usedne znovu Koubek». (Τσεχικά) *iROZHLAS*. Τσεχικό Ραδιόφωνο. 6  Μαΐου 2023. Ανακτήθηκε στις 14  Ιουνίου 2023.
3. ↑  Βικτόρια Πλζεν naftemporiki.gr Αρχειοθετήθηκε 2016-03-04 στο Wayback Machine.
4. ↑  Βικτόρια Πλζεν - Μάντσεστερ Σίτι 0-3 (HL) novasports.gr Αρχειοθετήθηκε 2012-11-14 στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
Ο στρατηγός **Ευστράτιος Πίσσας** (Κυδωνίες ; - 1 Ιανουαρίου 1885) ήταν Έλληνας αγωνιστής του 1821.

Βιογραφικά στοιχεία
-------------------

Γεννήθηκε στα τέλη προ του 1800 από οίκο εύπορο και φιλόπατρη. Μυήθηκε στα της Φιλικής Εταιρείας από τον επιφανή καθηγητή της φιλοσοφίας Βενιαμίν Λέσβιο. Μετά την έναρξη της επανάστασης παρουσιάστηκε αμέσως και κατατάχτηκε στον συγκροτημένο τότε τακτικό στρατό και γρήγορα έδειξε τις στρατιωτικές του ικανότητες. Ανακηρύχτηκε σε πολύ νεαρή ηλικία αρχηγός του στρατού της Κρήτης, και έλαβε ένδοξα μέρος σε όλες τις μάχες επί επταετίας στην Κρήτη, Χίο, Κάρυστο, στο Χαϊδάρι, στην Τρίπολη, στην έφοδο του Παλαμηδιού και την είσοδο στην Ακρόπολη.

Στην πολιτική μεταβολή του 1843 ήταν φρούραρχος. Το 1864 στάλθηκε από την κυβέρνηση στα Επτάνησα για να παραλάβει τα νησιά και να αντικαταστήσει τον αγγλικό στρατό. 

Διορίστηκε επανειλημμένα πρόεδρος του Αναθεωρητικού Στρατοδικείου και αποχώρησε το 1856 με τον βαθμό του αντιστράτηγου.

Πέθανε την 1η Ιανουαρίου 1885.

Πηγές
-----

* Ευστράτιος Πίσσας συνοπτικό βιογραφικό σημείωμα από το Ινστιτούτο Νεοελληνικών Ερευνών
* Ιωάννης Αρσένης (1886). *Ποικίλη Στοά: Εθνική εικονογραφημένη επετηρίς*. Αθήνα: Επί του Τυπογραφείου Αττικού Μουσείου. Ανακτήθηκε στις 17 Μαΐου 2010.
Ο **Ρε Αλέξης** (από το re που σημαίνει ρήγας-βασιλιάς) ήταν Κύπριος επαναστάτης του μεσαίωνα και πρόσκαιρος βασιλιάς της Κύπρου.

Ο Αλέξης ήταν φτωχός δουλοπάροικος από το χωριό Μηλιά Αμμοχώστου όπου γεννήθηκε. Εκεί ο Αλέξης στην υπηρεσία των Φράγκων έγινε ιπποκόμης και αγγελιοφόρος του βασιλιά, έτσι κέρδισε το προνόμιο, σπάνιο την εποχή εκείνη για δουλοπάροικο, να μετακινείται σε όλη την Κύπρο ελεύθερα. Μετά την ήττα του βασιλιά Ιανού της Κύπρου στην Μάχη της Χοιροκοιτίας το 1426 και την αιχμαλωσία του, ο Αλέξης ηγήθηκε λαϊκής εξέγερσης και κατάφερε να απελευθερώσει την Κύπρο για περίοδο 6 μηνών.

Αρχικά κατάφερε να καταλάβει την πόλη της Λευκωσίας έπειτα τη Μόρφου τη Λεμεσός τη Λεύκα ενώ πρωτεύουσά του όπου και εγκαταστάθηκε έγινε το Λευκόνοικο όπου έστησε την δική του κυβέρνηση από δουλοπάροικους και ανακηρύχθηκε από τον λαό *ρήγας* βασιλιάς. Οι Φράγκοι συνέχισαν τις προσπάθειες για ανατροπή του και με στρατεύματα που ήρθαν από τη Δύση, στις 14 Μαΐου 1427 πιάστηκε αιχμάλωτος από τους Ιωαννίτες Ιππότες όπου μετά από βασανιστήρια κρεμάστηκε σε μία συκαμινιά στην Λευκωσία.

Παραπομπές
----------

1. 1 2 3 4  Γνώμη online-Ρε Αλέξης: O επαναστάτης που δημιούργησε μια κοινωνία λαϊκής βάσης και λαϊκής εξουσίας, ανακτήθηκε 26 Ιανουαρίου 2020
2. 1 2 3 4  Κυπριακός χρονογράφος-Ρε Αλέξης ο Κύπριος αρχηγός των καταπιεσμένων και η άγνωστη επανάσταση του, ανακτήθηκε 26 Ιανουαρίου 2020
3. ↑  Η μάχη της Χοιροκοιτίας και ο ρε Αλέξης ο Κύπριος βασιλιάς επαναστάτης, ανακτήθηκε 26 Ιανουαρίου 2020
Η **Φιλιώ Πυργάκη** (Ασπρόκαμπος Σικυωνίων Κορινθίας, 11 Οκτωβρίου 1939 - 17 Ιουλίου 2021) ήταν Ελληνίδα τραγουδίστρια δημοτικής παραδοσιακής μουσικής. Έγινε πολύ γνωστή τραγουδώντας σε πανηγύρια σε όλη την Ελλάδα αλλά και στο εξωτερικό. Υπολογίζεται ότι έχει κυκλοφορήσει πάνω από 200 διαφορετικούς δίσκους όλων των μορφών.

Γεννήθηκε στον Ασπρόκαμπο της ορεινής Κορινθίας το 1939. Τραγουδούσε σε γλέντια και πανηγύρια από την ηλικία των 14 ετών από το 1953. Ύστερα από ένα ατύχημα που είχε μετακόμισε στην Αθήνα, όπου παρουσιάστηκε στη δισκογραφική εταιρία *Columbia*, με την οποία κυκλοφόρησε πολλούς δίσκους 45 στροφών. Ο πρώτος της δίσκος κυκλοφόρησε το 1967 με την ονομασία «Βαρέθηκα τα νιάτα μου», με μουσική και στίχους του Κώστα Κοντογιώργη, ο οποίος την είχε εντάξει στην ορχήστρα του. Αργότερα, αναγνωρίστηκε στον χώρο του νεοδημοτικού τραγουδιού και παράλληλα συνεργάστηκε με μεγάλους και σπουδαίους μουσικούς.

Η Φιλιώ Πυργάκη πέρα από την Ελλάδα έκανε πολλές εμφανίσεις και στο εξωτερικό (π.χ. στις ΗΠΑ, στον Καναδά, στην Αυστραλία, στη Γερμανία, στη Σκανδιναβία κ.α.) διαδίδοντας το νεοδημοτικό τραγούδι με μεγάλη επιτυχία και ανταπόκριση από τον ομογενή εκεί κόσμο. 

Το 2008 διαγνώστηκε με καρκίνο με τον οποίον πάλεψε 13 χρόνια μένοντας παράλληλα ενεργή στο τραγούδι μέχρι το τέλος. Απεβίωσε στις 17 Ιουλίου 2021 σε ηλικία 82 ετών και κηδεύτηκε στην Άκοβα Αργολίδας. Τον Μάιο του 2021 είχε χάσει επίσης από καρκίνο τον σύζυγό της, Δημήτρη Κωστόπουλο.

Δισκογραφία
-----------

* 1967 – *Βαρέθηκα τα νιάτα μου*
* 1974 – *Φιλιώ Πυργάκη*
* 1979 – *Τσελιγκοτράγουδα*
* 1980 – *Κοντά Στις Ρίζες Μας №. 2*
* 1982 – *Τα καμπήσια*
* 1983 – *Τα Ελατόκλαρα*
* 1983 – *Το Ξεκίνημα*
* 1985 – *Mια βραδιά στο πανηγύρι*
* 1987 – *Μια βραδιά με τη Φυλλιώ (Live)*
* 1987 – *Γλέντι Στα Κλαρίνα (Live)*
* 1989 – *Της Ρούμελης Οι Σταυραετοί*
* 1991 – *Μες του Χελμού τα Έλατα*
* 1994 – *Ανταριασμένα Μου Βουνά*
* 1997 – *Τραγούδια Από Τις 45 Στροφές*
* 2002 – *Βουνά Για Χαμηλώσετε*
* 2002 – *Χρυσός Αετός*
* 2003 – *Τα Καλύτερα Καλαματιανά - 24 Αυθεντικά Δημοτικά Τραγούδια*
* 2003 – *Τα Καλύτερα Τσάμικα - 23 Αυθεντικά Δημοτικά Τραγούδια*
* 2006 – *Επιτραπέζια τραγούδια της τάβλας*
* 2007 – *Η Φωνή Που Αντέχει Στο Χρόνο*
* 2008 – *Τα Πατροπαράδοτο*
* 2012 – *Παλιοζωή Περαστική*
* 2014 – *Φιλιώ Πυργάκη Live №. 2*
* 2019 – *Καλώς Ανταμωθήκαμε*

Παραπομπές
----------

1. ↑  «Πέθανε η Φιλιώ Πυργάκη». *lifo.gr*. 17 Ιουλίου 2021. Ανακτήθηκε στις 17 Ιουλίου 2021.
2. ↑  «Στην Άκοβα Άργους η κηδεία της Φιλιώς Πυργάκη». *argolikeseidhseis.gr*. 17 Ιουλίου 2021. Ανακτήθηκε στις 19 Ιουλίου 2021.
3. ↑  «Φιλιώ Πυργάκη: Έφυγε από τη ζωή ο σύζυγός της». *ethnos.gr*. Ανακτήθηκε στις 22 Ιουλίου 2021.
Ο **Ρισάρ Ραβαλομανανά** (*Richard Ravalomanana*, (γεννημένος στις 14 Δεκεμβρίου 1959) είναι πολιτικός και πρώην στρατιωτικός της Μαδαγασκάρης, ο οποίος εκτελεί χρέη υπηρεσιακού προέδρου της Μαδαγασκάρης και προέδρου της Γερουσίας της Μαδαγασκάρης από το 2023. Ορισμένα μέσα ενημέρωσης έχουν αναφέρει ότι ο Ραβαλομανάνα είναι συνεργάτης του Αντρί Ραζοελίνα.

Βιογραφία
---------

Έπειτα από πολλά χρόνια στρατιωτικής εμπειρίας, διορίστηκε διοικητής της χωροφυλακής το 2012 και υπηρέτησε ως ειδικός σύμβουλος του προέδρου Αντρί Ραζοελίνα για θέματα εθνικής ασφάλειας από το 2022 έως το 2023.  Αμέσως μετά την ομόφωνη απομάκρυνση του Ράζα Φιμαχέφα από τη θέση του προέδρου της Γερουσίας σε ειδική συνεδρίαση της Γερουσίας στις 12 Οκτωβρίου 2023, διεξήχθησαν εκλογές για την ανάδειξη του προέδρου της Γερουσίας. Στις εκλογές για την ανάδειξη του προέδρου της Γερουσίας, ο Ραβαλομανάνα εξελέγη πρόεδρος της Γερουσίας με 15 ψήφους υπέρ και 3 αποχές.
Στις 27 Οκτωβρίου 2023, το Συνταγματικό Δικαστήριο αποφάσισε ότι οι προεδρικές εξουσίες πρέπει να ασκούνται από τον Πρόεδρο της Γερουσίας και ο Ραβαλομανανά ανέλαβε το αξίωμα του μεταβατικού προέδρου.

Παραπομπές
----------

1. ↑  www.primature.gov.mg/wp-content/uploads/2019/02/CV-2018.pdf.
2. ↑  Ανακτήθηκε στις 22  Οκτωβρίου 2022.
3. ↑  «Richard Ravalomanana – Jean Ravelonarivo : Avancement de grade incertain pour les 2 Généraux». *midi-madagasikara.mg* (στα Γαλλικά). Ανακτήθηκε στις 30 Οκτωβρίου 2023.
4. ↑
5. ↑  «Nomination surprenante: Gal Richard Ravalomanana devient sénateur» (στα γαλλικά).. Ανακτήθηκε στις 2023-10-30.
6. ↑  «Madagascar: Le président du sénat Herimanana Razafimahefa destitué par ses pairs». Ανακτήθηκε στις 17 Οκτωβρίου 2023.
7. ↑  «Madagascar : Richard Ravalomanana élu à la tête du Sénat» (στα γαλλικά).. Ανακτήθηκε στις 2023-10-30.
8. ↑  «Madagascar: le général Richard Ravalomanana devient président par intérim» (στα γαλλικά).. Ανακτήθηκε στις 2023-10-30.
Η **αρχαία συναγωγή της Γάζας** χτίστηκε το 508 μ.Χ. κατά τη βυζαντινή περίοδο και ανακαλύφθηκε το 1965. Βρισκόταν στην αρχαία πόλη λιμάνι της Γάζας, γνωστή στα ελληνικά ως «Γαζαίων λιμήν», στο σημερινό διαμέρισμα Ριμάλ της Γάζας.

Ιστορία
-------

Το 1965, Αιγύπτιοι αρχαιολόγοι ανακάλυψαν την τοποθεσία και ανακοίνωσαν ότι είχαν αποκαλύψει μια εκκλησία. Αργότερα βρέθηκε ένα ψηφιδωτό του βασιλέως Δαβίδ να φοράει στέμμα και να παίζει λύρα, με επιγραφή στα εβραϊκά. Το ψηφιδωτό χρονολογήθηκε στο 508-09 μ.Χ. έχοντας ύψος 3 μέτρα και πλάτος 1,9 μέτρα. Αρχικά περιγράφηκε ότι απεικόνιζε μια αγία να παίζει άρπα. Οι Αιγύπτιοι αρχαιολόγοι δήλωσαν ότι το ψηφιδωτό ήταν στην πραγματικότητα ένα ψηφιδωτό του Ορφέως, καθώς ο Ορφεύς ήταν χαρακτήρας από την ελληνική μυθολογία κοινώς συσχετιζόμενος με τον Ιησού ή τον Δαβίδ και χρησιμοποιούνταν στη βυζαντινή τέχνη. Λίγο μετά την ανακάλυψη του ψηφιδωτού, το πρόσωπο του κεντρικού χαρακτήρα ξεριζώθηκε. Όταν το Ισραήλ κατέλαβε την Λωρίδα της Γάζας στον Πόλεμο των Έξι Ημερών του 1967, το ψηφιδωτό μεταφέρθηκε στο Μουσείο του Ισραήλ για αποκατάσταση.

Το ψηφιδωτό δάπεδο της συναγωγής εκτίθεται στο Μουσείο του Καλού Σαμαρείτη, που βρίσκεται στην Οδό Ιεροσολύμων-Ιεριχούς κοντά στην ισραηλινή πόλη Μααλέ Αντουμίμ στην Δυτική Όχθη.

Παραπομπές
----------

1. ↑  *Αρχαίες συναγωγές*. Dan Urman, Paul Virgil McCracken Flesher. σελ. 368.
2. ↑  Connie Kestenbaum Green. King David’s Head from Gaza Synagogue Restored Αρχειοθετήθηκε 2013-12-13 στο Wayback Machine. *Biblical Archaeology Review Magazine* (Mar/Apr 1994).
3. ↑  *Αρχαίες συναγωγές*. Dan Urman, Paul Virgil McCracken Flesher. p.73.
4. ↑  Geoffrey W. Bromiley. International Standard Bible Encyclopedia: E-J, p. 418.
5. ↑  King David’s Head from Gaza Synagogue Restored
6. 1 2  «Israel Museum». Αρχειοθετήθηκε από το πρωτότυπο στις 26 Ιανουαρίου 2020. Ανακτήθηκε στις 25 Νοεμβρίου 2023.
7. ↑  The Arab Campaign to Destroy Israel Αρχειοθετήθηκε 2016-03-03 στο Wayback Machine. *American Jewish Committee*
8. ↑  Mosaic museum opens in the West Bank
Άποψη της προσόψεως του Πολιτισμικού Κέντρου της Σερβίας, ευρισκόμενου επί του αριθμού 123 της Οδού Σαιν-Μαρτέν, στο Παρίσι της Γαλλίας.
Το **Πολιτισμικό Κέντρο της Σερβίας** είναι πολιτισμικό κέντρο το οποίο προωθεί τον πολιτισμό της Σερβίας στο Παρίσι της Γαλλίας. Ιδρυθέν το 1973, ευρίσκεται επί του αριθμού 123 της Σαιν-Μαρτέν, στο 4ο Δημοτικό Διαμέρισμα Παρισιού. Είναι μέλος του *Forum des Instituts Culturels Étrangers à Paris*.

Παραπομπές
----------

1. 1 2 3 4  (Γαλλικά) «Qui sommes-nous?». *www.ccserbie.com/fr*. Centre Culturel de Serbie -. Αρχειοθετήθηκε από το πρωτότυπο στις 19 Ιανουαρίου 2021. Ανακτήθηκε στις 23 Ιουνίου 2018.

Εξωτερικός Σύνδεσμος
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολιτισμικό Κέντρο της Σερβίας** |

* (Γαλλικά) Επίσημος ιστότοπος.

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Σερβία
* Πύλη:Παρίσι
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 267390165

 |

 |